ELEKTROTEHNIČKA I EKONOMSKA ŠKOLA

NOVA GRADIŠKA

KLASA:602-03/15-07/

URBROJ:2178/15-05-15-1

Nova Gradiška, 22.12.2015.

ZAPISNIK

sa 39. sjednice Školskog odbora održane 22. prosinca 2015. god. s početkom u 15.15 sati

Sjednicu Školskog odbora otvorila je predsjednica Školskog odbora gđa. Ljiljana Ptačnik, pozdravila je nazočne članove odbora te konstatirala da je na sjednici Školskog odbora prisutno svih sedam članova Školskog odbora, i to: gosp. Dario Marenić, gosp. Tomislav Wirth, gosp. Franjo Matijašević, gosp. Ivan Lozinjak, gđa. Ivana Gajski-Berić, gđica. Valentina Buljubašić i gđa. Ljiljana Ptačnik.

39. sjednici školskog odbora nazočila je računovotkinja škole Jasnka Podobnik.

Za 39. sjednicu predložen je slijedeći:

**DNEVNI RED:**

1. Usvajanje zapisnika sa 38. sjednice Školskog odbora

2. Suglasnost za zasnivanje radnog odnosa

3. Rebalans plana za 2015. i prijedlog Financijskog plana za 2016. te Suglasnost za korištenje vlastitih prihoda

4. Odluka o izmjenama i dopunama Statuta Elektrotehničke i ekonomske škole Nova Gradiška

5. Zamolbe za korištenje nastavno-sportske dvorane

6. Razno:

Predsjednica Školskog odbora je predložila na usvajanje dnevni red 39. Sjednice Školskog odbora.

Gospodina Marenića je zanimalo je li prijedlog financijskog plana za 2016. već poslan Županiji, na što je od računovotkinje škole dobio potvrdan odgovor. Gosp. Marenić je zatražio da se iz dnevnog reda izuzme točka vezana uz financijski plan, budući da je isti poslan osnivaču bez da je prije toga s istim upoznat Školski odbor. Napomenuo je da je pošle godine na sjednici Školskog odbora na kojoj je nazočila i v.d. pročelnica Upravnog odjela za obrazovanje,šport i kulturu ukazano na to da se ima dovoljno vremena da se najprije prijedlog financijskog plana donese na sjednici Školskog odbora ,a potom uputi Županiji.

Računovotkinja je kao pojašnjenje za ovakvu proceduru pročitala dopis Županije u kome je istaknuto da se prijedlog financijskog plana pošalje osnivaču ranije zbog zakazane sjednice Županijske skupštine, bez obzira što isti još nije donesen na sjednici Školskog odbora.

S navedenim pojašnjenjem se složila i predsjednica Školskog odbora koja je istaknula je da osnivaču bitno da škola ne prekorači sumu novca koju ima na raspolaganju za raspoređivanje po kontima, a da se tijekom godine ako se ukaže potreba može donijeti odluka o drugačijoj preraspodjeli sredstva.

**Predsjednica Školskog odbora je potom predložila na glasovanje predloženi dnevni red.**

**Nakon provedenog glasovanja predloženi dnevni red je usvojen sa šest glasova za. Jedan član Školskog odbora je ostao suzdržan.**

1. **Usvajanje zapisnika sa 38. sjednice Školskog odbora**

U prvoj točki dnevnog reda predsjednica odbora je predložila članovima odbora na usvajanje zapisnik sa 38. Sjednice Školskog odbora, ako članovi nemaju primjedbi ni dopuna na predloženi zapisnik.

**Članovi nisu imali primjedbi niti dopuna pa je predloženi zapisnik s 38. Sjednice Školskog odbora usvojen jednoglasno sa sedam glasova za.**

1. **Suglasnost za zasnivanje radnog odnosa**

Predsjednica Školskog odbora je vezano uz drugu točku dnevnog reda zamolila ravnateljicu da upozna članove odbora sa ovom točkom dnevnog reda.

Ravnateljica je istaknula da je škola uputila zamolbu MZOS-a za dobivanje suglasnosti za popunu upražnjenih radnih mjesta i to: dipl.inž. elektrotehnike smjera informatika ili računarstvo ( nastavnika stručnih predmeta), nastavnika hrvatskog jezika, nastavnika predmeta osnove trgovačkog prava kao i nastavnika predmeta psihologija prodaje. Škola je od Ministarstva dobila potrebu suglasnost te je po dobivanju iste zatražila od Ureda državne uprave u Županiji suglasnost za raspisivanje natječaja.

Od ureda državne uprave škola je dobila suglasnost za raspisivanje natječaja za nastavnika stručnih predmeta ( dipl.inž. elektrotehnike) i za nastavnika predmeta osnove trgovačkog prava dok je za nastavnika hrvatskog jezika i nastavnika predmeta psihologija prodaje dobila uputnicu i odluku o prednosti pri zapošljavanju zaposlenika koji imaju zasnovan radni odnos na neodređeno nepuno radno vrijeme u IOŠ-i Nova Gradiška.

Po raspisanom natječaju od 26.11.2015. god. koji je bio objavljen na stranicama Zavoda za zapošljavanje, stranicama škole kao i oglasnoj ploči škole za popunu radnog mjesta nastavnika stručnih predmeta- dipl.ing. elektrotehnike smjera računalstvo ili informatika te nastavnika predmeta osnove trgovačkog prava - dipl. pravnika u školu su pristigle zamolbe kandidata, a podaci o istima dostavljeni su na uvid članovima odbora u zatraženoj suglasnosti za zasnivanje radnog odnosa po raspisanom natječaju.

Prema zatraženoj suglasnosti koja je dostavljena članovima odbora škole, članovi odbora su zamoljeni za suglasnost za prijem u radni odnos kandidata/tkinje koji ispunjava uvjete za zasnivanje radnog odnosa prema Zakonu o odgoju i obrazovanju i Pravilniku o stručnoj spremi i pedagoškom obrazovanju nastavnika u srednjem školstvu i to za:

* Radno mjesto nastavnika stručnih predmeta - dipl.inž.elektrotehnike – smjer informatika ili računalstvo-neodređeno puno radno vrijeme -20 sati nastave tjedno i pripadajuću količinu ukupnog radnog vremena

**predloženi kandidat: Danijel Meseš, mag.inž. elektrotehnike, smjer komunikacije i informatika (položena PPI)**

* Radno mjesto nastavnika predmeta osnove trgovačkog prava- neodređeno nepuno radno vrijeme 4 sata nastave tjedno i pripadajuću količinu ukupnog radnog vremena

**predloženi kandidat: Josip Akšamović, dipl.iur. (položena PPI)**

Članovi Školskog odbora su nakon izlaganja ravnateljice pristupili glasovanju za predložene kandidate.

**Nakon provedenog glasovanja predsjednica Školskog odbora je konstatirala slijedeće:**

* ***Za radno mjesto nastavnika stručnih predmeta - dipl.inž.elektrotehnike – smjer informatika ili računalstvo-neodređeno puno radno vrijeme -20 sati nastave tjedno i pripadajuću količinu ukupnog radnog vremena***

**Članovi Školskog odbora su sa sedam glasova za dali suglasnost za upošljavanje predloženog kandidata Danijela Meseša,mag.inž.**

* ***Za radno mjesto nastavnika predmeta osnove trgovačkog prava- neodređeno nepuno radno vrijeme 2 sata nastave tjedno i pripadajuću količinu ukupnog radnog vremena***

**Članovi Školskog odbora su sa šest glasova dali suglasnost za upošljavanje predloženog kandidata Josipa Akšamovića,dipl.iur.**

**Jedan član Školskog odbora je ostao suzdržan.**

1. **Rebalans plana za 2015. i prijedlog Financijskog plana za 2016. te Suglasnost za korištenje vlastitih prihoda**

Vezano uz treću točku dnevnog predsjednica Školskog odbora je zamolila računovotkinju škole gđicu. Podobnik da upozna članove odbora sa naznačenom točkom dnevnog reda.

Računovotkinja škole je između ostalog upoznala članove Školskog odbora sa sljedećim:

* **Rebalans plana za 2015. god.**

Računovotkinja je upoznala članove s planiranim iznosom za 2015., rashodima po pozicijama kao i promjenama po pozicijama koje su se dogodile.

Kako ističe ukupan iznos decentraliziranih sredstava nije promijenjen no izvršena je preraspodjela po pojedinim pozicijama. U dijelu plana načinjene su izmjene, a odnose se na financiranje iznad minimalnog standarda.

**Članovi Školskog odbora su prihvatili i usvojili načinjeni Rebalans plana za 2015. god. sa šest glasova za. Jedan član odbora tijekom glasovanja nije bio nazočan na sjednici.**

* **Prijedlog Financijskog plana za 2016. god.**

Vezano uz prijedlog financijskog plana za 2016. god. gđica. Podobnik- računovotkinja škole je istaknula da je isti načinjen prema uputama Županije, a u skladu s Odlukom o kriterijima i mjerilima za utvrđivanje bilančnih prava za financiranje minimalnog financijskog standarda.

Potom je članove odbora upoznala sa planom prihoda i primitaka po kontima i vrstama, planiranim rashodima i izdacima po kontima i vrstama kao i s projekcijama plana za 2017. i 2018. god.

Nakon izlaganja računovotkinje Prijedlog Financijskog plana za 2016. god. je stavljen na glasovanje.

**Nakon provedenog glasovanja predsjednica Školskog odbora je konstatirala da je Financijski plan za 2016. donesen s pet glasova.**

Dva člana Školskog odbora su ostala suzdržana uz napomenu da nemaju ništa protiv načinjenog plana ali se ne slažu s procedurom donošenja istog. Mišljenja su da bi se trebale poštivati odredbe Zakona i Statuta po kojoj bi se najprije Prijedlog Financijskog plana trebao naći na dnevnom redu sjednice Školskog odbora, a potom isti treba biti dostavljen Županiji i Županijskoj skupštini.

* **Suglasnost za korištenje vlastitih prihoda**

Što se tiče davanje suglasnosti Školskog odbora za korištenje vlastitih prihoda računovotkinja je pojasnila potrebu donošenja Odluke o planu trošenja vlastitih prihoda koju treba donijeti Školski odbor i koja je sastavni dio Financijskog plana za 2016. god. Članovima odbora je dostavljen na uvid plan vlastitih prihoda na sjednici. Naime, vlastiti prihodi koje ostvaruje škola namijenjeni su za opremanje škole. Plan se donosi u 100% iznosu, a Županija od tog iznosa uzima 30% tako da je raspoloživi prihod umanjen za 30%.

Gosp. Marenića je zanimalo je li se dio sredstva preraspodijelio na izradu solarnog automobila. Ravnateljica je istaknula da se u vlastitim prihodima dio sredstava odnosi na izradu solarnog automobila, no da ta sredstava nisu dostatna već će Škola zamoliti za pomoć Grad i Županiju. Isto tako dio sredstava iz vlastitih prihoda škola će usmjeriti na izradu projekata.

Škola je dužna pribaviti procjenu opasnosti na radu kao i provesti postupak osposobljavanja zaposlenika za rad na siguran način, no u dogovoru sa Županijom to će se moći ostvariti nakon što Županija odabere putem javne nabave ovlaštenu pravnu osobu koja će osposobljavanje provesti.

Nakon završetka rasprave članovi Školskog odbora su pristupili glasovanju o donošenju navedene Odluke.

**Nakon provedenog glasovanja predsjednica Školskog odbora je konstatirala da su članovi Školskog odbora sa pet glasova za donijeli Odluku o planu trošenja vlastitih prihoda u 2016. god. koja je sastavni dio Financijskog plana za 2016. god.**

**Dva člana Školskog odbora su ostala suzdržana.**

1. **Odluka o izmjenama i dopunama Statuta Elektrotehničke i ekonomske škole Nova Gradiška**

U četvrtoj točki dnevnog reda ravnateljica je upoznala članove odbora sa pristiglom prethodnom suglasnosti Županijske skupštine na Prijedlog odluke o izmjenama i dopunama Statuta škole, uz prijedlog da se u navedenom dokumentu obriše članak 6.

Naime navedeni članak se odnosi na prijelazne i završne odredbe u kome se htjelo maknuti napomena o pedagoškim mjerama budući da je na snagu stupio Pravilnik o kriterijima za izricanje pedagoških mjera, a koji u vrijeme donašanja Statuta škole nije bio na snazi.

Ravnateljica škole je nakon izlaganja predložila članovima Školskog odbora donošenje Odluke o izmjenama i dopunama Statuta škole uz uvažavanje napomene o brisanju članka 6. iz prijedloga odluke o izmjenama i dopunama Statuta škole.

**O prijedlogu ravnateljice je provedeno glasovanje te su članovi Školskog odbora jednoglasno sa sedam glasova za donijeli slijedeću**

**ODLUKU**

**O IZMJENAMA I DOPUNAMA STATUTA**

**ELEKTROTEHNIČKE I EKONOMSKE ŠKOLE**

**NOVA GRADIŠKA**

Članak 1.

U Statutu Elektrotehničke i ekonomske škole KLASA: 602-03/15-02/11, URBROJ: 2178/15-05-15-1 od 24.4.2015. članak 111.mijenja se i glasi:

(1) Izostanak učenika s nastave obvezno je opravdati dostavljanjem razredniku liječničke ispričnice ili ispričnice nadležne institucije koju je potpisao i roditelj odnosno skrbnik najkasnije u roku od četrnaest dana od povratka učenika na nastavu.

(2) Neopravdanim izostankom ne smatra se izostanak s nastave za koji je roditelj odnosno

skrbnik unaprijed tražio i dobio odobrenje i to:

- u hitnim slučajevima usmeno od nastavnika za izostanak s njegovog sata, najkasnije neposredno prije početka sata

- razrednika za izostanak do 3 radna dana uz pisani zahtjev razredniku za izostanak, najkasnije 1 dan prije izostanka

- ravnatelja za izostanak do 7 radnih dana uz pisani zahtjev ravnatelju za izostanak, najkasnije 3 dana prije izostanka

- Nastavničkog vijeća za izostanak do 15 radnih dana uz pisani zahtjev Nastavničkom vijeću najkasnije 8 dana prije izostanka

(3) Tijekom školske godine roditelj može osobno ili pisanim putem opravdati izostanak svoj djeteta za koji nije dostavljena liječnička ispričnica u trajanju od najviše 3 radna dana, koji ne mogu biti uzastopni

(4) Izostanak s nastave iz stavka 3. ovog članka roditelj je dužan opravdati najkasnije u roku četrnaest dana nakon povratka učenika na nastavu

Članak 2.

Iza članka 111. dodaje se članak 111.a. koji glasi:

Pedagoške mjere izriču se učenicima prema odredbama Zakona o odgoju i obrazovanju u osnovnoj i srednjoj školi te Pravilnika o kriterijima za izricanje pedagoških mjera.

Članak 3.

Ispred članka 115. mijenja se naslov koji glasi:

POLAGANJE ISPITA PRED POVJERENSTVOM

Članak 4.

Članak 147.mijenja se i glasi

Roditelji odnosno skrbnici odgovorni su za učenikovo redovito pohađanje nastave i dužni su izostanke učenika opravdati neposredno u Školi ili pisanom izjavom, sukladno članku 111. ovog Statuta

Članak 5.

Iza članka 147. dodaje se članak 147.a. koji glasi:

Ako je učeniku izrečena pedagoška mjera opomene, ukora ili opomena pred isključenje kao mjera upozorenja, roditelj ima pravo prigovora ravnatelju škole u roku od 15 dana od dana primitka pedagoške mjere upozorenja.

Ako je učeniku izrečena pedagoška mjera isključenja iz škole, roditelj ima pravo u roku od 15 dana od primitka rješenja o izrečenoj pedagoškoj mjeri isključenja iz škole, podnijeti žalbu sukladno odredbama Zakona o odgoju i obrazovanju u osnovnoj i srednjoj školi te odredbama Zakona o općem upravnom postupku.

Članak 6.

Ova Odluka o izmjenama i dopunama Statuta Elektrotehničke i ekonomske škole, Nova Gradiška stupa na snagu osmog dana od dana objave na oglasnoj ploči škole.

1. **Zamolbe za korištenje nastavno-sportske dvorane**

U svezi pristiglih zamolbi za korištenje prostora dvorane, ravnateljica je upoznala članove odbora s pristiglim zamolbama na školu i to:

Zamolbama zainteresiranih tvrtki za postavljanje samoposlužnog aparata u prostor nastavno-sportske dvorane škole, a nakon što je škola uputila poziv na adrese tri tvrtke koje se bave tom djelatnošću.

1. Dvije zamolbe tvrtke Dallmayr za postavljanje samoposlužnih aparata po cijeni od 400.00 kn mjesečno po aparatu:

* Jedna zamolba se odnosi na korištenje prostora nastavno-sportske dvorane za postavljanje navedenog aparata u periodu od 1.1.2016. god do kraja nastavne godine.
* Druga zamolba se odnosi isto na postavljenje samoposlužnog aparata ali za vrijeme trajanja zimske lige u malom nogometu koja je krenula u prosincu i trajati će do 24.1.2016. god.

1. Zamolbom tvrtke R&R za postavljanje samoposlužnog aparata u prostor dvorane po cijeni od 300.00 kn. mjesečno
2. Nadalje zamolbu za korištenje dvorane je podnio Savez sportova Nova Gradiška budući da im ugovor istječe 31.12.2015. god.

Ravnateljica je vezano uz ovu zamolbu još jednom podsjetila članove odbora da Savez sportova plaća korištenje dvorane po cijeni od 20.00 kn po satu korištenja prema odluci Župana, a što nije dostatno za pokrivanje svih troškova održavanja dvorane.

U svezi s navedenim iznijela je prijedlog i zamolila članove odbora da daju svoju suglasnost na isti da se zamoli osnivač da odobri promjenu cijene od 20,00 kn za sat korištenja dvorane u cijenu od 50.00 kn po satu. Isto tako ravnateljica je predložila da do donošenja nove odluke o cijeni koštanja dvorane, sat korištenja dvorane se od strane Saveza sportova naplaćuje po 20.00 kn sat, uz suglasnost županije.

**Članovi Školskog odbora su prihvatili prijedlog ravnateljice te konstatirali da se prema osnivaču uputi prijedlog o promjeni cijene sata koštanja za korištenje nastavno sportske dvorane od strane klubova u sastavu Saveza sportova Nova Gradiška, a koji koriste nastavno-sportsku dvoranu škole sa 20.00 na 50.00 kn. po satu korištenja.**

**Vezano uz zamolbe od strane tvrtke Dallmayr članovi Školskog odbora su glasovanjem dali suglasnost za korištenje dvorane za postavljanje samoposlužnih aparata i to :**

* **prvu zamolbu za postavljanje automata u prostor dvorane u vremenu od 1.1.2016. do kraja nastavne godine po cijeni od 400.00 kn. mjesečno, članovi odbora su prihvatili sa sedam glasova za**
* **drugu zamolbu za postavljanje aparata u prostor dvorane na vrijeme od 30 dana od dana sklapanja ugovora do kraja održavanja zimske lige u malom nogometu po cijeni od 400.00 kn. za mjesec dana članovi odbora su prihvatili sa 6 glasova za. Jedan član odbora je ostao suzdržan.**

Zamolba tvrtke R&R nije dobila suglasnost budući da je tvrtka Dallmayir bila povoljniji ponuđač.

Slijedom navedenog članovi Školskog odbora su vezano uz provođenje procedure davanja na

korištenje prostora škole i nastavno-sportske dvorane donijeli sljedeću

**O D L U K U**

**o davanju na korištenje prostora nastavno-sportske dvorane kako slijedi:**

|  |  |  |  |
| --- | --- | --- | --- |
| R.br. | Korisnik | Prostor | Iznos za korištenje prostora |
| 1. | Postavljanje kafe aparata  Dallimayr Vending | Prostor nastavno-sportske dvorane | 400,00 kn mjesečno |
| 2. | Postavljanje kafe aparata br.2 na rok od mjesec dana  Dallimayr Vending | Prostor nastavno-sportske dvorane | 400,00 kn mjesečno |
| 3. | Savez sportova  Nova Gradiška | Nastavno sportska dvorana | Po Odluci župana |

1. **Razno:**

U posljednjoj točki dnevnog reda ravnateljica je upoznala članove odbora s provedenom humanitarnom akcijom u školi, a odnosila se na darivanje simboličnih poklona djeci koja boluju od leukemije i liječe se na onkološko-hematološkom odjelu bolnice Rebro u Zagrebu. Humanitarna akcija je pokrenuta na inicijativu Vijeća učenika naše škole, a provedbu iste su pomogle i osnovne i srednje škole koje imaju sjedište u Novoj Gradiški.

Cilj akcije je bio u prigodi nadolazećih božićnih blagdana na ovakav način izmamiti osmjeh na dječja lica i uljepšati im nadolazeće dane darivanja i obiteljske blagdane koje zbog bolesti neće moći provesti u toplom okruženju svojih domova.

Od prikupljenih sredstava kupljeni su pokloni prema uzrastu djece koja se nalaze na liječenju i poslani u navedenu bolnicu.

Nadalje, ravnateljica je informirala članove odbora o stanju duga kao i sporovima koji su u tijeku.

Budući da se iscrpljene sve točke dnevnog reda 39. Sjednica Školskog odbora je okončana u 17.25 sati

Zapisničar: Predsjednica Školskog odbora:

Vesna Batalo,dipl.iur. Ljiljana Ptačnik,prof.